Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), 17 a člena Zakona o kmetijskih zemljiščih (Uradni list RS, št. [71/11](http://www.uradni-list.si/1/objava.jsp?sop=2011-01-3086) – uradno prečiščeno besedilo, [58/12](http://www.uradni-list.si/1/objava.jsp?sop=2012-01-2468), [27/16](http://www.uradni-list.si/1/objava.jsp?sop=2016-01-1075), [27/17](http://www.uradni-list.si/1/objava.jsp?sop=2017-01-1446) – ZKme-1D in [79/17](http://www.uradni-list.si/1/objava.jsp?sop=2017-01-3781)) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo, na svoji … redni seji, dne …, na predlog župana sprejel naslednji

**S K L E P**

Občina Kidričevo prizna lastninsko pravico vsem obstoječim uporabnikom oz. posestnikom oz. njihovim pravnim naslednikom na garažah in zemljiščih, na katerih stojijo garaže, kar vse se nahaja na parc. št. 1019/160, 1019/161, 1019/162, 1019/163, 1019/164, 1019/165, 1019/167, 1019/168, 1019/169, 1019/170, 1019/171, 1019/172, 1019/174, 1019/175, 1019/177, 1019/178, 1019/161, 1019/161,vse k.o. (425) Lovrenc na Dravskem polju z namenom ureditve lastniškega stanja ter uskladitve zemljiškoknjižnega stanja z dejanskim stanjem.

Številka: \_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_

­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

Občina Kidričevo je zemljiškoknjižna lastnica nepremičnin parc. št. 1019/160, 1019/161, 1019/162, 1019/163, 1019/164, 1019/165, 1019/167, 1019/168, 1019/169, 1019/170, 1019/171, 1019/172, 1019/174, 1019/175, 1019/177, 1019/178, 1019/161, 1019/161, vse k.o. (425) Lovrenc na Dravskem polju.

Na navedenih nepremičninah je zgrajenih 160 garaž, ki so jih v 70 – tih letih zgradili občani, kateri jih odtlej tudi uporabljajo. Občani z garažami tudi razpolagajo in sicer tako, da jih bodisi prodajajo ali jih oddajajo v najem.

Občina Kidričevo ima z vsakim od uporabnikov posamezne garaže sklenjeno zakupno pogodbo, saj je zemljiškoknjižna lastnica stavb še zmeraj občina, kljub temu, da so v registru nepremičnin in katastru stavb kot lastniki garaž vpisani posamezni uporabniki teh garaž in da bi morali biti kot lastniki nepremičnin (in s tem garaž), vpisani njihovi dejanski lastniki, to so graditelji oz. njihovi pravni nasledniki.

Slednje izhaja tudi iz zaprošenega pravnega mnenja, ki ga je dne 20.03.2020 pripravil odvetnik Klemen Tičar. V povzetku omenjenega mnenja je zaključiti, da Občina Kidričevo, kljub temu, da je zemljiškoknjižna lastnica, najverjetneje ni dejanskega lastnica nepremičnin in s tem garaž. Dejanski lastniki garaž so tako graditelji le-teh oziroma njihovi pravni nasledniki.

Posledično za navedene nepremičnine tudi zemljiškoknjižno stanje ni urejeno, saj je na parcelah kot lastnica vpisana Občina Kidričevo, v katastru stavb pa so kot lastniki garaž vpisani posamezni uporabniki.

Stanje v katastru stavb torej ne ustreza dejanskemu stanju, obenem pa število delov stavb(garaž) ne ustreza njihovemu dejanskemu številu v naravi, zato je Občina Kidričevo na Geodetsko upravo RS že vložila zahtevo za vpis stavb v kataster stavb. Geodetska uprava je na podlagi zahteve že izdala sklepe, prav tako pa je parcelacija že zemljiškoknjižno izvedena.

Ker je zemljiškoknjižno stanje potrebno uskladiti z dejanskim stanjem ter urediti lastniška razmerja, bi Občina Kidričevo morala s pogodbo najprej priznati lastninsko pravico vsakemu od dejanskih lastnikov posamezne garaže. Za izvedbo etažiranja in pravno- formalno ureditev lastništva je potreben še obsežen in dolgotrajen postopek, zato glede na navedeno predlagam Občinskemu svetu Občine Kidričevo, da predlog sklepa obravnava in sprejme.

Anton LESKOVAR,

župan Občine Kidričevo